**Návrh zmluvy o nájme**

**č. ...........**

# Zmluvné strany

**1. Prenajímateľ**

Názov: **Stredná odborná škola remesiel a služieb**

Sídlo: Okružná 761/25, 058 01 Poprad

Správca majetku Prešovského samosprávneho kraja (ďalej len PSK)

Štatutárny orgán: Mgr. Vasil Kuzmiak, riaditeľ

IČO: 42 077 133

DIČ: 2022437131

IČ DPH: SK2022437131

Bank. spojenie: Štátna pokladnica

IBAN: SK77 8180 0000 0070 0051 4206 – na platbu nájomného

(ďalej len **prenajímateľ**)

**2. Nájomca**

Názov:

Sídlo:

Štatutárny orgán:

IČO:

DIČ:

IČ DPH:

Bank. spojenie:

IBAN:

Registrácia:

Kontakt:

(ďalej len **nájomca**)

### 

### Úvodné ustanovenia

Zmluva sa uzatvára v súlade s § 663 a nasl. s tým súvisiacimi paragrafmi Občianskeho zákonníka a zákona č. 446/2001 Z.z. o majetku vyšších územných celkov v znení neskorších predpisov a v zmysle Zásad hospodárenia a nakladania s majetkom PSK v platnom znení.

### ČLÁNOK 1

# Predmet zmluvy

1. Na základe tejto zmluvy a za podmienok v nej ustanovených prenecháva prenajímateľ nájomcovi do odplatného dočasného užívania priestory uvedené v článku 2 tejto zmluvy a zaväzuje sa poskytovať mu služby, ktorých poskytovanie je s nájmom spojené, za čo sa nájomca zaväzuje tieto od prenajímateľa prevziať, užívať ich v súlade s dohodnutým účelom a podmienkami nájmu a riadne platiť nájomné a prípadné úhrady za služby, ktorých poskytovanie je s nájmom spojené vo výške a spôsobom stanoveným v zmluve.

### ČLÁNOK 2

#### Predmet nájmu

1. Prenajímateľ je správcom nehnuteľného majetku – budovy Strednej odbornej školy remesiel a služieb (ďalej len SOŠRS) na Okružnej ulici č. 776/25 v Poprade. Budova sa nachádza v katastrálnom území Poprad, zapísanej na liste vlastníctva č. 4717 a postavená na parcele registra KN C č. 852/1, ktorá je vo vlastníctve Prešovského samosprávneho kraja (ďalej len „nehnuteľnosť“).
2. Predmetom nájmu je nebytový priestor- časť nehnuteľnosti**- spoločné priestory o výmere 1 m2 na 12. poschodí** internátnej časti budovy SOŠRS (na umiestnenie technologických zariadení) na Okružnej ulici č. 761/25 v Poprade ako aj **časť strechy nehnuteľnosti o výmere 1 m2** (na inštaláciu antény), podľa schematického náčrtu, ktorý tvorí prílohu č. 3 tejto zmluvy.
3. Prenajímateľ vyhlasuje, že je oprávnený nehnuteľnosť prenajať a že na predmete nájmu neviaznu žiadne nájomné ani iné práva tretích osôb, ktoré by znemožňovali alebo sťažovali výlučné užívanie predmetu nájmu nájomcom v súlade s touto zmluvou.
4. Prenajímateľ vyhlasuje, že si nie je vedomý žiadnych technických alebo iných závad predmetu nájmu znemožňujúcich alebo obmedzujúcich jeho využívanie nájomcom v súlade s touto zmluvou.
5. Nájomca preberá predmet nájmu bez vybavenia.

# ČLÁNOK 3

#### Účel nájmu

1. Účelom nájmu je využívanie predmetu nájmu nájomcom na technické účely súvisiace s výkonom jeho podnikateľských činností uvedených vo výpise z obchodného registra, a to umiestnenie technologického zariadenia a antén nájomcu.
2. Zmena účelu nájmu bez predchádzajúceho súhlasu prenajímateľa sa považuje za hrubé porušenie zmluvy a je dôvodom k jej vypovedaniu.

**Článok 4**

**Úprava predmetu nájmu**

1. Prenajímateľ súhlasí s tým, aby nájomca vykonal stavebné úpravy a rekonštrukčné práce na predmete nájmu na vlastné náklady tak, aby sa vytvorili vhodné podmienky pre realizáciu účelu nájmu, najmä v súvislosti s umiestnením technologického zariadenia nájomcu v alebo na predmete nájmu. Nájomca bude zodpovedať za súlad vykonaných prác a úprav s platnými právnymi predpismi a technickými normami a nahradí prípadnú škodu, ktorú nedodržaním takýchto predpisov alebo noriem prenajímateľovi spôsobí.
2. Prenajímateľ súhlasí s tým, že nájomca v súvislosti s realizáciou účelu nájmu umiestni technologické zariadenie nájomcu na streche nehnuteľnosti a v nebytových priestoroch nehnuteľnosti.
3. Nájomca sa zaväzuje, že po skončení nájomného vzťahu podľa článku 5 tejto zmluvy nebude požadovať finančnú ani inú náhradu za vykonanú úpravu predmetu nájmu.

**ČLÁNOK 5**

**Doba nájmu, skončenie nájmu**

1. Nájomná zmluva sa uzatvára **odo dňa nadobudnutia** účinnosti tejto zmluvy (podľa čl.12 bod 4.) a jej trvanie sa určuje na dobu **neurčitú.**

1. Nájomný vzťah k predmetu nájmu sa môže skončiť:
2. dohodou zmluvných strán,
3. odstúpením od tejto zmluvy jednou zo zmluvných strán v súlade s platnými ustanoveniami Občianskeho zákonníka a v prípade porušenia podmienok tejto zmluvy,
4. výpoveďou ktorejkoľvek zmluvnej strany, a to bez udania dôvodu.
5. Účinky odstúpenia nastávajú doručením písomného oznámenia jednej zmluvnej strany o odstúpení od zmluvy druhej zmluvnej strane. V oznámení o odstúpení musí byť uvedený konkrétny dôvod odstúpenia, inak je neplatné.
6. Výpovedná lehota v prípade podľa článku5 bod 2. písm. c) je 3 mesiace a začína plynúť od prvého dňa mesiaca nasledujúceho po doručení písomnej výpovede druhej zmluvnej strane.
7. Nájomný vzťah k predmetu nájmu rovnako zaniká:
8. zánikom predmetu nájmu,
9. zánikom nájomcu bez právneho nástupcu,
10. ak nájomca stratí spôsobilosť prevádzkovať činnosť, na ktorú si predmet nájmu prenajal.
11. Aj po ukončení tejto zmluvy zostávajú v platnosti a účinnosti ustanovenia týkajúce sa práv a povinností strán v súvislosti s ukončením nájmu a tejto zmluvy.
12. Zmluvné strany berú na vedomie, že k nadobudnutiu účinnosti zmluvy je potrebný súhlas zriaďovateľa prenajímateľa, ktorým je Prešovský samosprávny kraj. V prípade, že tento súhlas nebude zriaďovateľom udelený, zmluva v celom rozsahu zaniká.

**ČLÁNOK 6**

1. **Výška, splatnosť a spôsob platenia nájomného**
2. Minimálne nájomné za užívanie predmetu nájmu bolo stanovené podľa § 9a ods. 9 zákona č. 446/2001 Z.z. o majetku vyšších územných celkov v znení neskorších predpisov v platnom znení a nájomné ku dňu podpisu tejto zmluvy je v súlade s výsledkom obchodnej verejnej súťaže, vyhlásenej prenajímateľom. Ku dňu podpisu tejto zmluvy je dohodnuté nasledovne:

**Nájomné za predmet nájmu:**

spoločne užívané priestory 1 m² x .......€ ..........€/ ročne

priestor na streche 1 m² x .......€ **­** ..........€/ ročne

n**ájomné spolu za rok ............ € / ročne**

**nájomné za štvrťrok ........... € / štvrťrok**

1. Nájomcovi priestoru vzniká povinnosť štvrťročného depozitu nájomného vo výške **......... €** a uhradiť ho do 14 dní od účinnosti zmluvy, v prípade, že tento nebude uhradený je prenajímateľ oprávnený od zmluvy odstúpiť. Depozit môže použiť prenajímateľ výlučne na nasledovný účel a to na:
2. Vykrytie škôd vzniknutých prenajímateľovi počas doby trvania nájmu.
3. Zaplatenie dlžného nájomného vrátane úrokov z omeškania a/alebo náhrad spojených s užívaním predmetu nájmu, iných nárokov prenajímateľa vzniknutých počas trvania nájmu.
4. Prenajímateľ sa zaväzuje vrátiť depozit v plnej výške alebo jeho nepoužitú časť do 15 dní od protokolárneho odovzdania predmetu nájmu na účet nájomcu uvedený v tejto zmluve. Nájomca nemá právo požadovať vrátenie depozitu počas trvania nájmu.
5. Prenajímateľ je oprávnený výšku nájomného počas doby nájmu každoročne v súlade s platnými Zásadami hospodárenia a nakladania s majetkom PSK upravovať v závislosti od miery inflácie vyhlásenej Štatistickým úradom SR za predchádzajúci kalendárny rok formou oznámenia, ktoré bude zaslané nájomcovi najneskôr do 1.6. bežného roka. Nájomca sa týmto zaväzuje akceptovať toto oznámenie.
6. Nájomné je splatné štvrťročne vopred bezhotovostným prevodom na účet prenajímateľa, a to na základe faktúry vystavenej prenajímateľom so splatnosťou 21 dní odo dňa doručenia faktúry.
7. V prípade omeškania nájomcu s úhradou platieb nájomného je nájomca povinný uhradiť prenajímateľovi úrok z omeškania vo výške podľa  § 369 ods. 2 Obchodného zákonníka – t. j. v sadzbe, ktorú ustanoví vláda Slovenskej republiky svojím nariadením, ak si prenajímateľ úrok uplatní.
8. Ak doba nájmu začne plynúť alebo bude ukončená v priebehu kalendárneho štvrťroka, výška nájomného bude fakturovaná pomerne podľa skutočnej doby nájmu. Po ukončení nájmu hradí nájomca nájomné do doby, kým nevykoná demontáž technologického zariadenia nájomcu a priestory protokolárne neodovzdá prenajímateľovi.
9. V prípade, že sa nájom ukončí pred uplynutím obdobia, na ktoré nájomca už uhradil nájomné, prenajímateľ je v zmysle bodu 5.6. tejto zmluvy povinný vrátiť pomernú časť nájomného uhradeného nájomcom.

**Článok 7**

**Úhrada za služby, ktorých poskytovanie je spojené s nájmom**

1. Úhrada za služby (elektrická energia) ktorých poskytovanie je spojené s nájmom, sa uskutoční štvrťročne podľa odpisu nainštalovaného podružného elektromeru (ktorý je vo vlastníctve nájomcu), na základe ktorého prenajímateľ vyfakturuje skutočnú spotrebu elektrickej energie.
2. V prípade omeškania nájomcu s úhradou za služby, ktorých poskytovanie je spojené s nájmom je nájomca povinný uhradiť prenajímateľovi úrok za omeškania vo výške podľa § 369 ods. 2 obchodného zákonníka- t. j. v sadzbe, ktorú ustanoví vláda Slovenskej republiky svojím nariadením.
3. V súvislosti s realizáciou účelu nájmu nebude prenajímateľ okrem úhrad v zmysle bodu 7.1 fakturovať žiadne ďalšie režijné náklady. V nebytových priestoroch, ktoré sú predmetom tejto zmluvy, sú demontované zdroje vykurovania, dokonca vykurovanie by bolo pre nájomcu nežiadúce- nájomca sa v uvedených priestoroch nenachádza a fyzicky ich pravidelne nevyužíva, preto nie je potrebné ani upratovanie. Nespotrebováva vodu a nevzniká stočné. Nájomca predmet nájmu využíva na umiestnenie svojich technologických zariadení, ktoré riadi diaľkovo, fyzicky sú oprávnené osoby nájomcu prítomné v predmete nájmu len ojedinele, v prípade vážnejšej poruchy v zariadení. Nájomca bežne neprodukuje odpad, v prípade ak by ho vyprodukoval, nebude od prenajímateľa požadovať jeho uskladnenie a likvidáciu, ale urobí tak na vlastné náklady. Náklady súvisiace s prevádzkou predmetu nájmu, ktoré táto zmluva výslovne nepredvída, ale úhrada ktorých bude od prenajímateľa žiadaná bude prenajímateľ refakturovať nájomcovi do 15 dní odo dňa doručenia faktúry za takéto služby prenajímateľovi.

**ČLÁNOK 8**

**Práva a povinnosti zmluvných strán**

1. Zmluvné strany sú povinné v plnom rozsahu a bezvýhradne plniť povinnosti vyplývajúce im z príslušných právnych predpisov, ako aj v zmysle obvyklých zvyklostí, a to tak, aby zmluvný vzťah nerušene trval po celú dohodnutú dobu.
2. Nájomca sa zaväzuje predovšetkým:

* počas celej doby trvania nájmu využívať predmet nájmu len na účel stanovený v tejto zmluve,
* predmet nájmu užívať takým spôsobom, aby na ňom nevznikla škoda, ani opotrebenie presahujúce bežný rozsah,
* vykonávať činnosť podľa tejto zmluvy v súlade s platnými právnymi predpismi,
* zdržať sa vykonávania nepovolených zmien predmetu nájmu, ako aj prenechania predmetu nájmu do podnájmu alebo výpožičky inému subjektu,
* udržiavať predmet nájmu v stave v akom ho prevzal, so zohľadnením obvyklého opotrebenia,
* nájomca je povinný uhrádzať náklady spojené s bežným udržiavaním predmetu nájmu, stavebné úpravy, resp. iné investície nad rámec bežnej údržby je nájomca oprávnený vykonávať len s predchádzajúcim písomným súhlasom prenajímateľa, formou dodatku k zmluve,
* nájomca je povinný bez zbytočného odkladu oznámiť prenajímateľovi potrebu opráv, ktoré má prenajímateľ urobiť, umožniť mu vykonanie týchto i iných nevyhnutných opráv, inak zodpovedá nájomca za škodu, ktorá nesplnením predmetnej povinnosti vznikla,
* po skončení doby nájmu je nájomca povinný odovzdať nehnuteľný majetok v stave v akom ho prevzal s prihliadnutím k obvyklému opotrebeniu,
* nájomca zodpovedá prenajímateľovi za škody, ktoré by mu vznikli v súvislosti s užívaním nehnuteľného majetku podľa tejto zmluvy. Zodpovedá aj za škody, ktoré by prenajímateľovi vznikli v súvislosti s užívaním nehnuteľného majetku podľa tejto zmluvy v dôsledku činnosti alebo konania jeho zamestnancov alebo tretích osôb, ktoré sa zdržiavajú na pozemku Strednej odbornej školy remesiel a služieb na Okružnej ulici č. 761/25 v Poprade.

Nájomca je povinný pri ukončení nájmu dať priestory do pôvodného stavu, ak to bude prenajímateľ vyžadovať.

1. Prenajímateľ sa zaväzuje predovšetkým:

* predmet nájmu odovzdať nájomcovi v stave spôsobilom k zmluvne dohodnutému užívaniu a zabezpečiť nájomcovi plný a nerušený výkon práv spojených s užívaním predmetu nájmu,
* zabezpečiť nájomcovi počas celej doby trvania zmluvy, neobmedzený prístup do predmetu nájmu.

1. Za ochranu pred požiarmi v zmysle zák. č. 314/2001 Z.z. a za dodržiavanie predpisov na úseku BOZP v zmysle zák. 124/2006 Z.z. v znení neskorších predpisov v plnej miere zodpovedá nájomca. Zodpovedá aj za bezpečnosť a ochranu zdravia pri práci v súvislosti s plnením účelu nájmu aj cudzích osôb v priestoroch predmetu nájmu a v priľahlých priestoroch, bude dodržiavať aj ostatné povinnosti, ktoré mu vyplývajú z platných právnych predpisov, najmä zákona č. 223/2001 Z.z. o odpadoch a o zmene a doplnení niektorých zákonov v znení neskorších predpisov a zákona č. 17/1992 Zb. o životnom prostredí v znení neskorších predpisov. V prípade porušenia uvedených povinností zodpovedá nájomca prenajímateľovi za všetky škody, ktoré prenajímateľovi v dôsledku porušenia povinností nájomcom vznikli, resp. sankcie, ktoré boli prenajímateľovi uložené.
2. Nájomca sa zaväzuje, že počas doby nájmu nedôjde k porušeniu zákona NR SR č. 377/2004 Z.z. o ochrane nefajčiarov a o zmene a doplnení niektorých zákonov. Nájomca bol poučený o zákaze fajčiť v prenajímaných priestoroch a v areáli prenajímateľa.
3. Nájomca je povinný informovať prenajímateľa o akomkoľvek konaní vo veci jeho platobnej neschopnosti do 15-tich (pätnástich) dní od začatia takéhoto konania a o akýchkoľvek zmenách v súvislosti s jeho registráciou v obchodnom registri (zmena v zapisovaných údajoch).
4. Nájomca je oprávnený dať si poistiť vlastný majetok na vlastné náklady. Prenajímateľ nezodpovedá za veci vnesené do objektu nájomcom.
5. Zmluvné strany sa dohodli, že pri zabezpečovaní bežného styku medzi zmluvnými stranami bude nájomcu vo veciach zmluvných aj technických zastupovať …………………., tel.č………….. email: ……………….a kontaktnou osobou prenajímateľa vo veciach zmluvných bude Ing. Veronika Lalíková, tel.: +421527721876, +421907799241, email: [ekonom@sos-pp.vucpo.sk](mailto:ekonom@sos-pp.vucpo.sk), vo veciach technických Mgr. Vasil Kuzmiak, tel.: +421527721876, email: riaditel@sos-pp.vucpo.sk

**ČLÁNOK 9**

**Ochrana proti rušeniu**

1. Prenajímateľ je povinný s dostatočným predstihom písomne upovedomiť nájomcu o svojom úmysle alebo úmysle inej osoby inštalovať akékoľvek zariadenia či už vlastné alebo inej tretej osoby (napr. ďalšieho nájomcu), ktoré by mohli akýmkoľvek spôsobom ovplyvniť činnosť zariadení nájomcu, inak zodpovedá za škody spôsobené prípadným zabránením šíreniu signálu a prenosu dát v zmysle zákona č. 351/2011 Z.z. o elektrických komunikáciách.
2. Nájomca vyhlasuje, že ním inštalované rádiokomunikačné zariadenia, vrátane anténnych jednotiek, nie sú zdraviu škodlivé a nepredstavujú nebezpečenstvo ani pre vysielanie či príjem jestvujúcich zariadení alebo zariadení, ktoré majú byť inštalované s sú homologované osobitne pre príjem televíznych a rádiových programov, elektronických zabezpečovacích systémov alebo iných systémov inštalovaných v mieste prenajímateľa a využívajúcich rádiové frekvencie
3. V prípade, ak by došlo k rušeniu, zmluvná strana spôsobujúca rušenie sa zaväzuje vykonať všetky potrebné opatrenia na odstránenie rušenia v lehote 30 dní od jeho zistenia poškodenou stranou a oznámenia druhej zmluvnej strane v písomnej výzve. Ak tak neurobí, má poškodená zmluvná strana právo odstúpiť od zmluvy s účinnosťou odo dňa doručenia odstúpenia od zmluvy druhej zmluvnej strany.

**Článok 10**

**Vyhlásenia zmluvných strán**

1. Zmluvné strany podpisom pod touto zmluvou bezvýhradne potvrdzujú, že v celom rozsahu a bezo zvyšku prijímajú na seba všetky práva a povinnosti pre nevyplývajúce z ustanovení tejto zmluvy a zaväzujú sa ich plniť riadne a včas.
2. Zmluvné strany, každá samostatne, vyhlasujú a zodpovedajú, že podmienky stanovené touto zmluvou nie sú v rozpore so žiadnym záväzkom, ktorým je táto strana viazaná, či už zmluvným, vyplývajúcim zo zákona alebo iným.
3. Žiadna zo zmluvných strán nie je oprávnená bez písomného súhlasu druhej zmluvnej strany previesť svoje práva a záväzky podľa tejto zmluvy na inú osobu.
4. Písomnosti, ktoré vyvolávajú právne účinky budú medzi zmluvnými stranami zabezpečované listami doručenými doporučene poštou na adresy uvedené v záhlaví tejto zmluvy alebo osobne oproti podpisu. Písomnosť sa považuje za doručenú dňom, v ktorom ju adresát prevzal alebo odmietol prevziať, alebo na tretí pracovný deň odo dňa podania na pošte, ak sa uložená zásielka zaslaná na adresu podľa predchádzajúcej vety vrátila späť odosielateľovi, i keď sa adresát o tom nedozvedel

**ČLÁNOK 11**

**Zmeny a dodatky**

1. Táto zmluva môže byť zmenená len formou písomných dodatkov po ich odsúhlasení obidvoma zmluvnými stranami (okrem ust. čl. 5 bod 3.). Na základe dohody, zmluvné strany dávajú predchádzajúci súhlas so zmenou tejto zmluvy, pre prípad zmeny právnych predpisov bezprostredne súvisiacich s právami a povinnosťami ňou ustanovenými tak, aby ustanovenia tejto zmluvy boli v súlade s novelizovanou, resp. novou právnou úpravou. V uvedenom prípade sa nevyžaduje dodatok v písomnej forme. Ustanovenia zmluvy, ktoré budú v rozpore s platnou právnou úpravou, strácajú platnosť okamihom nadobudnutia účinnosti všeobecne záväzného právneho predpisu, pričom práva a povinnosti zmluvných strán v tej časti neplatné sa spravujú platnou právnou úpravou, ktorá je najbližšia účelu tejto zmluvy.

**ČLÁNOK 12**

# Záverečné ustanovenia

1. Táto Zmluva je vyhotovená v štyroch rovnopisoch v slovenskom jazyku, z ktorých každý je považovaný za originál. Každá zmluvná strana obdrží po jednom vyhotovení a 2 vyhotovenia obdrží zriaďovateľ prenajímateľa.
2. Pokiaľ v tejto zmluve nie je určené inak, spravujú sa právne vzťahy z nej vyplývajúce príslušnými ustanoveniami Občianskeho zákonníka v platnom znení a Obchodného zákonníka v platnom znení a súvisiacich právnych predpisov Slovenskej republiky.
3. Zmluvné strany vyhlasujú, že si zmluvu dôkladne prečítali, jej obsahu, právam a povinnostiam z nej pre nich vyplývajúcich úplne porozumeli a zaväzujú sa ich v celom rozsahu bezvýhradne plniť, ich vôľa je slobodná a vážna, ako aj prostá akéhokoľvek omylu a na znak súhlasu ju vlastnoručne podpisujú, čím zmluva nadobúda platnosť.
4. Zmluva nadobúda  účinnosť dňom nasledujúcim po dni jej zverejnenia Centrálnom registri zmlúv Úradu vlády SR najskôr však dňom jej schválenia PSK ako zriaďovateľom prenajímateľa v súlade s §17 Zásad hospodárenia a nakladania s majetkom PSK v platnom znení.

V ..................................., dňa .............................. V ................................, dňa .............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

prenajímateľ nájomca

Mgr. Vasil Kuzmiak, riaditeľ SOŠ

Prílohy: Príloha č. 1 - Výpis z listu vlastníctva č. 4717

Príloha č. 2 - Kópia katastrálnej mapy

Príloha č. 3 - Schematický náčrt predmetu nájmu

Príloha č. 4- Výpis z obchodného registra nájomcu

Táto zmluva bola zverejnená v Centrálnom registri zmlúv Úradu vlády SR dňa: ............................................

Táto zmluva nadobudla účinnosť dňa: ............................................